CELEX: 52012PC0210
Language: mt
Date: 2012-05-10
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) ta’ mal-Ftehim dwar iż-ŻEE

|
			
		
		
		52012PC0210
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) ta’ mal-Ftehim dwar iż-ŻEE /* COM/2012/0210 final - 2012/0104 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex jiġu żgurati
ċ-ċertezza legali u l-omoġeneità li huma meħtiġin
fis-suq intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-Unjoni Ewropea fil-Ftehim dwar
iż-ŻEE mill-aktar fis possibbli wara l-adozzjoni tagħha.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
L-abbozz ta’ Deċiżjoni tal-Kumitat
Konġunt taż-ŻEE (anness mal-proposta għal
Deċiżjoni tal-Kunsill) għandu l-għan li jemenda
l-Anness XIII (Trasport) billi jżid l-acquis l-ġdid tal-Unjoni
Ewropea f’dan il-qasam. 
Dan jikkonċerna d-Direttiva 2006/38/KE
tal-Parlament Ewropew u tal-Kunsill tas-17 ta' Mejju 2006 li
temenda d-Direttiva 1999/62/KE dwar il-ħlas li jrid isir minn vetturi ta'
merkanzija tqila [sic] għall-użu ta' ċerti
infrastrutturi, li għandha tiġi integrata fil-Ftehim. 
Għall-fini tal-implimentazzjoni ta’ dan
l-att, qed jiġu proposti l-adattamenti li ġejjin fir-rigward
tan-Norveġja:
1.           Għall-arranġamenti
eżistenti għall-ħlas għall-użu tat-toroq fin-netwerk
trans-Ewropew fix-Xlokk tan-Norveġja, l-għoti ta’ skontijiet jew ta’
rati mnaqqsin għal min juża dawk it-toroq spiss jinġieb konformi
mal-Artikolu 7(4)(b) ta’ din id-Direttiva sa mhux atar tard mill-31 ta’
Diċembru 2014;
2.           L-iskontijiet li qed
jingħataw bħalissa bħala parti mill-arranġamenti
eżistenti għall-ħlas għall-użu tat-toroq fin-netwerk
trans-Ewropew barra mix-Xlokk tan-Norveġja jistgħu jinżammu
dment li l-proporzjon tat-traffiku internazzjonali ta’ vetturi kbar
tal-merkanzija fin-netwerk infrastrutturali inkwistjoni ma jkunx jaqbeż
it-30%; 
3.           Fil-każ
tal-arranġamenti ġodda li se jiddaħħlu ’l quddiem
għall-ħlas għall-użu tat-toroq fin-netwerk trans-Ewropew
fix-Xlokk tan-Norveġja, l-iskontijiet jew ir-rati mnaqqsin għal min
juża dawk it-toroq spiss jistgħu jaqbżu l-livell stabbilit
fl-Artikolu 7(4)(b) ta’ din id-Direttiva dment li:
-        il-proporzjon tat-traffiku
internazzjonali ta’ vetturi kbar tal-merkanzija fin-netwerk infrastrutturali
inkwistjoni ma jkunx jaqbeż il-5%,
-        il-livell ta’ tali skontijiet jew rati
mnaqqsin ikun iġġustifikat minn ċirkustanzi speċifiċi,
partikularment meta n-netwerk infrastrutturali inkwistjoni jkun jikkonsisti
minn pontijiet u/jew mini li jieħdu post it-trasport bil-vapuretti.
3.           L-ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim dwar iż-ŻEE jipprovdi li
l-Kunsill jistabbilixxi l-pożizzjoni li għandha tiġi adottata
f'isem l-Unjoni għal tali Deċiżjonijiet, wara li ssir proposta
mill-Kummissjoni.
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE lill-Kunsill
biex dan jadottah bħala l-pożizzjoni tal-Unjoni. Il-Kummissjoni
tittama li tkun tista' tippreżentah fil-Kumitat Konġunt
taż-ŻEE mill-aktar fis possibbli.
2012/0104 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar emenda għall-Anness XIII (Trasport) ta’ mal-Ftehim dwar
iż-ŻEE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 91(1),
flimkien mal-Artikolu 218 (9), tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar arranġamenti
għall-implimentazzjoni tal-Ftehim dwar iż-Żona Ekonomika Ewropea[1], u b'mod
partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea, 
Billi:
(1)       L-Anness XIII ta’ mal-Ftehim dwar
iż-Żona Ekonomika Ewropea, (minn issa 'l quddiem imsejjaħ
"il-Ftehim dwar iż-ŻEE") fih dispożizzjonijiet u
arranġamenti speċifiċi rigward it-trasport.
(2)       Id-Direttiva 2006/38/KE
tal-Parlament Ewropew u tal-Kunsill tas-17 ta' Mejju 2006 li
temenda d-Direttiva 1999/62/KE dwar il-ħlas li jrid isir minn vetturi ta'
merkanzija tqila għall-użu ta' ċerti infrastrutturi[2],
għandha tiġi integrata fil-Ftehim,
(3)       Huwa xieraq li fil-Ftehim
tiddaħħal dispożizzjoni li tippermetti li l-arranġamenti
għall-ħlas għall-użu tat-toroq fin-netwerk trans-Ewropew
fin-Norveġja jkunu jistgħu jiġu adattati,
(4)       L-Anness XIII ta’
mal-Ftehim dwar iż-ŻEE għandu għalhekk jiġi emendat
skont dan.
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fil-Kumitat Konġunt taż-ŻEE dwar
l-emenda proposta għall-Anness XIII ta’ mal-Ftehim dwar iż-ŻEE
tkun ibbażata fuq l-abbozz ta’ Deċiżjoni tal-Kumitat
Konġunt taż-ŻEE li hu mehmuż ma’ din
id-Deċiżjoni.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz
(12.03.2012)

DEĊIŻJONI
TAL-KUMITAT KONĠUNT TAŻ-ŻEE 
Nru
ta’
li
temenda l-Anness XIII (Trasport) ta' mal-Ftehim dwar iż-ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat permezz tal-Protokoll li
jaġġusta l-Ftehim dwar iż-Żona Ekonomika Ewropea, minn issa
’l quddiem imsejjaħ “il-Ftehim”, u b’mod partikolari l-Artikolu 98 tiegħu,
Billi:
(1)                   
L-Anness XIII ta’ mal-Ftehim ġie emendat
permezz tad-Deċiżjoni tal-Kumitat Konġunt taż-ŻEE
Nru.../... ta’…[3].
(2)                   
Id-Direttiva 2006/38/KE tal-Parlament Ewropew
u tal-Kunsill tas-17 ta' Mejju 2006 li temenda d-Direttiva
1999/62/KE dwar il-ħlas li jrid isir minn vetturi ta' merkanzija tqila
għall-użu ta' ċerti infrastrutturi[4], għandha tiġi
integrata fil-Ftehim,
IDDEĊIEDA KIF ĠEJ:
Artikolu 1
Il-punt 18a (Direttiva 1999/62/KE
tal-Parlament Ewropew u tal-Kunsill) tal-Anness XIII ta’ mal-Ftehim jiġi
emendat kif ġej:
1.           Jiżdied l-inċiż li
ġej:
‘-       32006 L 0038: Id-Direttiva
2006/38/KE tal-Parlament Ewropew u tal-Kunsill
tas-17 ta' Mejju 2006 (ĠU L 157, 9.6.2006,
p. 8).’
2.           It-test tal-adattament jiġi
emendat kif ġej:
(i)      It-testi tal-adattamenti (d) u (e) jitħassru.
(ii)     L-addattament (f) jiġi nnumerat
mill-ġdid bħala adattament (e).
(iii)     L-adattament li ġej jiżdied
wara l-adattament il-ġdid (e):
‘(d)    Dan li ġej jiżdied fi tmiem
l-Artikolu 7(4)(b):
“(a)    Fil-każ tal-arranġamenti
eżistenti għall-ħlas għall-użu tat-toroq fin-netwerk
trans-Ewropew fix-Xlokk tan-Norveġja li jkunu diġà fis-seħħ
fid-data meta tidħol fis-seħħ id-Deċiżjoni tal-Kumitat
Konġunt taż-ŻEE Nru xx/2012, l-għoti ta’ skontijiet jew ta’
rati mnaqqsin għal min juża dawk it-toroq spiss jinġieb konformi
mal-Artikolu 7(4)(b) ta’ din id-Direttiva sa mhux atar tard mill-31 ta’
Diċembru 2014.
(b)     Fin-netwerk trans-Ewropew tat-toroq fi
nħawi oħrajn tan-Norveġja, l-iskontijiet u r-rati mnaqqsin li
qed jingħataw bħalissa lil min juża dawk it-toroq spiss jistgħu
jinżammu fil-każ ta' arranġamenti għall-ħlas
għall-użu tat-toroq li jkunu diġà fis-seħħ fid-data
meta tidħol fis-seħħ id-Deċiżjoni tal-Kumitat
Konġunt taż-ŻEE Nru xx/2012, dment li l-proporzjon tat-traffiku
ta’ vetturi kbar tal-merkanzija fin-netwerk infrastrutturali inkwistjoni ma
jkunx jaqbeż it-30%.
Fil-każ tal-arranġamenti ġodda
għall-ħlas għall-użu tat-toroq li jiddaħħlu wara
d-data tad-dħul fis-seħħ tad-Deċiżjoni tal-Kumitat
Konġunt taż-ŻEE Nru xx/2012, l-għoti ta’ skontijiet jew ta’
rati mnaqqsin għal min juża dawk it-toroq spiss jista’ jaqbeż
il-livell stabbilit fl-Artikolu 7(4)(b) ta’ din id-Direttiva dment li:
-        il-proporzjon tat-traffiku
internazzjonali ta’ vetturi kbar tal-merkanzija fin-netwerk infrastrutturali
inkwistjoni ma jkunx jaqbeż il-5%,
-        il-livell ta’ tali skontijiet jew rati
mnaqqsin ikun iġġustifikat minn ċirkustanzi speċifiċi,
partikularment meta n-netwerk infrastrutturali inkwistjoni jkun jikkonsisti
minn pontijiet u/jew mini li jieħdu post it-trasport bil-vapuretti.”’
Artikolu 2
It-testi tad-Direttiva 2006/38/KE bil-lingwa
Islandiża u b’dik Norveġiża, li għandhom jiġu
ppubblikati fis-Suppliment taż-ŻEE ta’ ma’ Il-Ġurnal
Uffiċjali tal-Unjoni Ewropea, ikunu awtentiċi.
Artikolu 3
Din id-Deċiżjoni tidħol
fis-seħħ nhar , dment li jkunu saru lill-Kumitat Konġunt
taż-ŻEE in-notifiki kollha skont l-Artikolu 103(1) tal-Ftehim*.
Artikolu 4
Din
id-Deċiżjoni tiġi ppubblikata fis-Sezzjoni taż-ŻEE ta’
Il-Ġurnal Uffiċjali tal-Unjoni Ewropea u fis-Suppliment
taż-ŻEE ta’ miegħu.
Magħmul fi
Brussell,
            Għall-Kumitat Konġunt taż-ŻEE
            Il-President
            
            
            
            Is-Segretarji
            tal-Kumitat Konġunt taż-ŻEE
[1]               ĠU L 305,
30.11.1994, p. 6 (mhux disponibbli bil-Malti).
[2]               ĠU L
157, 9.6.2006, p. 8.
[3]               ĠU
L …
[4]               OJ L 157,
9.6.2006, p. 8.
*               [Mhuma indikati l-ebda rekwiżiti kostituzzjonali.] [Rekwiżiti
kostituzzjonali indikati.]